Etter å ha testet et stort antall vifter lander vi på de tradisjonelle runde viftene for soveromsbruk.
Det kan være fristende å ha en tårnvifte på soverommet fordi den tar mindre plass. Men de aller fleste tårnvifter har betydelig høyere lydvolum selv ved lavere hastigheter.
En klassisk rund vifte, enten bordmodell eller gulvmodell på pinne, er ofte veldig stillegående på sitt laveste nivå. Samtidig flytter de luft veldig bra, noe som gir kjøling om natten. Mange vifter har dessuten en spesiell nattmodus. Rent praktisk betyr dette at de enten kjører med ytterligere lavere hastighet for ikke å generere støy, eller kjører støtvis for ikke å generere en konstant lyd. De går i stille modus i noen sekunder, før de så slås av og er helt stille, for deretter å gjenta prosessen. For noen er dette mer behagelig enn en konstant summing fra viften når det er på tide å sove.